open-index/open-wikipedia-markdown huggingface dataset:
Μπλάγκοτα Σέκουλιτς

Ο **Μπλάγκοτα Σέκουλιτς**, γεννημένος στις 14 Μαρτίου 1982 στην Ποντγκόριτσα, είναι Μαυροβούνιος καλαθοσφαιριστής, ο οποίος αγωνίζεται στις θέσεις του πάουερ φόργουορντ και του σέντερ.

## Καριέρα
Ο Σέκουλιτς ξεκίνησε την καριέρα του σε ηλικία δεκαέξι ετών από την ομάδα της Μπουντούτσνοστ, με την οποία κατέκτησε τρία πρωταθλήματα και ένα κύπελλο Σερβίας και Μαυροβουνίου. Το καλοκαίρι του 2002, μεταγράφηκε στην Παρτιζάν Βελιγραδίου, με την οποία κατέκτησε την σερβική λίγκα, πριν συνεχίσει την καριέρα του στην ΑΕΚ. Με τον "δικέφαλο" αγωνίστηκε σε είκοσι παιχνίδια του ελληνικού πρωταθλήματος, με μέσους όρους 6,2 πόντων και 4,2 ριμπάουντ.

Το 2004-05, συμφώνησε με την ομάδα του Αμαρουσίου, με το οποίο κατέκτησε την τέταρτη θέση του πρωταθλήματος, με 10,5 πόντους και 5,7 ριμπάουντ ανά αγώνα. Παρέμεινε στην αθηναϊκή ομάδα για άλλη μία χρονιά, τερματίζοντας και πάλι στην τέταρτη θέση, πριν συνεχίσει στον ΠΑΟΚ, με 11,9 πόντους και 7,6 ριμπάουντ σε 14 αγώνες. Ολοκλήρωσε την σεζόν 2006-07 στην Ρεάλ Μαδρίτης, όπου παρέμεινε και την επόμενη χρονιά, κατακτώντας ένα πρωτάθλημα Ισπανίας και το ULEB Cup του 2007.

Την σεζόν 2008-09, φόρεσε την φανέλα του Άρη, πετυχαίνοντας 142 πόντους και μαζεύοντας 121 ριμπάουντ σε 19 αγώνες. Την επόμενη χρονιά, συμφώνησε με την Άλμπα Βερολίνου, ενώ το 2010-11 αγωνίστηκε με την Βανόλι Κρεμόνα.

Το 2011-12, φόρεσε την φανέλα της Μούρθια, με μέσους όρους 8,2 πόντων και 5,8 ριμπάουντ σε 33 αγώνες. Την επόμενη σεζόν, μεταγράφηκε στην Γκραν Κανάρια, όπου παρέμεινε για δύο χρόνια, αν και ολοκλήρωσε την σεζόν 2013-14 στην Φενέρμπαχτσε. Επέστρεψε στην Γκραν Κανάρια το καλοκαίρι του 2014, όπου παραμένει μέχρι σήμερα.

Το καλοκαίρι του 2016, υπέγραψε στην Φουενλαμπράδα.

## Παραπομπές


## Πηγές
* Blagota Sekulic - Eurobasket
* SEKULIC, BLAGOTA - Welcome to EUROLEAGUE BASKETBALL
* Blagota Sekulic - DraftExpress

Κατηγορία:Μαυροβούνιοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές μαυροβουνιακών συλλόγων
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Μούρθια
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Φενέρμπαχτσε
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Μαυροβουνίου
Κατηγορία:Καλαθοσφαιριστές Γκουερίνο Βανόλι Μπάσκετ
Χρήστος Μπασαγιάννης

Ο **Χρήστος Μπασαγιάννης** (1916 - 28 Ιανουαρίου 1998) ήταν Έλληνας δικηγόρος και πολιτικός.

## Βιογραφικό
Γεννήθηκε στο Μεσολόγγι το 1916. Σπούδασε νομικά στην Αθήνα και άσκησε την δικηγορία. Μέλος του ΕΑΜ επί Κατοχής, εκλέχθηκε δήμαρχος Μεσολογγίου το 1964 και παρέμεινε στην θέση αυτή ως το 1967, οπότε παύθηκε από την χούντα. 

Μεταπολιτευτικά δραστηριοποιήθηκε στο ΠΑΣΟΚ, με το οποίο εκλέχθηκε βουλευτής Αιτωλοακαρνανίας το 1981 και το 1985. Συμμετείχε στην επιτροπή για την αναθεώρηση του Συντάγματος το 1985 - 1986, ενώ ήταν και πρόεδρος της πολύκροτης επιτροπής για τον «*Φάκελλο της Κύπρου*» το 1986 - 1988. Στην επιτροπή αυτή κατέθεσαν, μεταξύ άλλων, και οι δικτάτορες Γεώργιος Παπαδόπουλος και Δημήτριος Ιωαννίδης, οι οποίοι μεταφέρθηκαν από τον Κορυδαλλό σιδηροδέσμιοι. Από το 2018, η Βουλή των Ελλήνων έχει αρχίσει να δημοσιεύει τα απόρρητα πρακτικά των συνεδριάσεων της Επιτροπής.

Απεβίωσε το 1998, σε ηλικία 82 ετών. Γιος του ήταν ο καθηγητής Εμπορικού Δικαίου του Παντείου Πανεπιστημίου Νάσος Μπασαγιάννης.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αιτωλοακαρνανίας
Κατηγορία:Δήμαρχοι Μεσολογγίου
Κριτές

Οι **Κριτές** ήταν οι ανώτατοι πολιτικοί άνδρες που ηγήθηκαν του Ισραήλ από τον θάνατο του Ιησού του Ναυή μέχρι τον πρώτο βασιλέα, τον Σαούλ. Η λέξη απαντάται στην Παλαιά Διαθήκη και με την έννοια του δικαστή. Σύμφωνα με τη βιβλική παράδοση και τις διηγήσεις της Παλαιάς Διαθήκης, η περίοδος των Κριτών μεσολαβεί ανάμεσα στον θάνατο του Ιησού του Ναυή και την άνοδο στη βασιλεία του Σαούλ.

Σύμφωνα με το βιβλικό κείμενο η εξουσία δεν ήταν κληρονομική και συνεχιζόμενη διαδοχικά, αλλά οι κριτές εμφανίζονταν κατά τα παραστρατήματα των Ισραηλιτών για να καθοδηγήσουν τον λαό και πάλι στο θέλημα του Θεού. Όταν ο περιούσιος λαός απομακρύνεται από τον Θεό και στρέφεται σε άλλους θεούς, τότε η τιμωρία, το αποτέλεσμα της στροφής αυτής, είναι η κατάκτηση του λαού από άλλους. Τούτο συμβαίνει καθώς κατά τη βιβλική θεώρηση της Ιστορίας, απώλεια της πίστης στον πραγματικό Θεό του Ισραήλ, στον Θεό των πατέρων, οδηγεί σε απώλεια της ελευθερίας - είναι αποτέλεσμα της αχαριστίας που δείχνουν οι Ισραηλίτες. Έτσι, παρουσιάζεται κάποιος εχθρός που τους στερεί την αυτοδιάθεση μέχρι να επιστρέψουν στην αληθινή πίστη. Όταν ο λαός μετανοεί για το λάθος του τότε εμφανίζεται ο άνθρωπος του Θεού, ένας κριτής, οδηγεί τον λαό στην ελευθερία και επανέρχεται περίοδος ειρήνης και ευμάρειας για το Ισραήλ.

Είναι οι εξής: Γοθονιήλ, Εχούδ, Σαμγάρ, Δεββώρα και Βαράκ, Γεδεών και μετά ο γιος του Αβιμέλεχ, Τολά, Ζαΐρ, Ιεφθάε, Ιβζάν, Ελόν, Αβδόν, Σαμψών. Όλα τα περιστατικά είναι στο βιβλίο Κριταί.

## Παραπομπές


## Δείτε επίσης
*Κριτές (βιβλίο)

Κατηγορία:Αρχηγοί κράτους
Περιτονίτιδα

**Περιτονίτιδα** είναι μια φλεγμονή του περιτοναίου, του λεπτού ιστού που ενώνει το έσω τοίχωμα της κοιλιάς και καλύπτει τα περισσότερα κοιλιακά όργανα. Η περιτονίτιδα μπορεί να είναι τοπική είτε γενικευμένη, και μπορεί να προκληθεί από κάποια λοίμωξη (συχνά λόγω ρήξης κοίλου σπλάχνου που συμβαίνει σε κοιλιακό τραύμα ή σκωληκοειδίτιδα ή από μη λοιμώδεις παράγοντες. Το περιτόναιο μπορεί να ερεθιστεί από ελεύθερη ροή εντός της κοιλιάς:
* Χολής
* Εντερικού υγρού και κοπράνων ουρων 
* Γαστρικού υγρού και τροφών
* Αίματος
* Μικροβίων

## Συμπτώματα

-Αυξανόμενος κοιλιακός πόνος

-Διογκωμένη και ευαίσθητη κοιλιά

-Ναυτία και έμετος

-Αδυναμία αποβολής κοπράνων ή αερίων

-Πυρετός

-Χαμηλή πίεση

-Δίψα

## Αντιμετώπιση
Επειδή η περιτονίτιδα είναι επείγουσα κατάσταση, αντιμετωπίζεται συνήθως με χειρουργείο, είτε για να αφαιρεθεί η αιτία του προβλήματος, όπως η ρήξη της σκωληκοειδούς απόφυσης, είτε για να διορθωθεί κάποιο τραύμα, όπως η διάτρηση στο στομάχι ή στο έντερο.

## Παραπομπές


Κατηγορία:Φλεγμονές
Κατηγορία:Επείγοντα ιατρικά περιστατικά
Euromast

Ο **Euromast** είναι πύργος  παρατήρησης στο Ρότερνταμ της Ολλανδίας, ο οποίος κατασκευάστηκε κατά το χρονικό διάστημα 1958 - 1960. Σχεδιάστηκε από τον Χουγκ Μάασκαντ (Hugh Maaskant). Κατασκευάστηκε ειδικά για την Floriade (έκθεση ανθοκομίας και κηπουρικής που διεξάγεται ανά δεκαετία στην Ολλανδία) και από το 2010 αναφέρεται ως μνημείο. Πρόκειται για κατασκευή από μπετόν με εσωτερική διάμετρο 9 μ. και πάχος τοιχωμάτων 30 εκ. Για λόγους σταθερότητας "πατά" σε ένα τσιμεντένιο μπλοκ μάζας 1.900.000 kg, ώστε το κέντρο βάρους της όλης κατασκευής να βρίσκεται κάτω από την επιφάνεια του εδάφους. Διαθέτει πλατφόρμα παρατήρησης σε ύψος 96 μ. καθώς και ένα εστιατόριο. Αρχικά, με ύψος 101 μ. ήταν το ψηλότερο κτίσμα στο Ρότερνταμ, "τίτλο" που απώλεσε όταν κατασκευάστηκε το κτίριο "Erasmus MC" με ύψος 113,5 μ., το οποίο ολοκληρώθηκε το 1968. Ανέκτησε τον τίτλο του υψηλότερου κτίσματος το 1970, όταν κατασκευάστηκε ο "διαστημικός πύργος" στην κορυφή του, δίνοντάς του επιπλέον ύψος 85 μ. Το συνολικό ύψος του σήμερα, μετρουμένης και της κεραίας στην κορυφή του, είναι 184,6 μ, ενώ το ύψος της οροφής του είναι στα 104 μ.

Ο Euromast υπάγεται στη Διεθνή Ομοσπονδία Πύργων. Το 2008 και το 2009 ο πύργος φιλοξένησε δράσεις "ακραίων αθλητικών εκδηλώσεων" (extreme sports) που περιλάμβαναν και "μπάντζι τζάμπινγκ".

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στην Ολλανδία
Κατηγορία:Ρότερνταμ
Γραμματικός

Ο όρος **γραμματική τέχνη** πρωτοεμφανίζεται στον Πλάτωνα με ιδιαίτερη έμφαση στα χωρία του *[[Κρατύλος (διάλογος)|Κρατύλου]]* που αναφέρονται στη φύση και τις σxέσεις των γραμμάτων ή στοιχείων του αλφαβήτου.  

Οι γραμματιστές, που αρχικά δεν απελάμβαναν μεγάλης υπολήψεως, ήταν εκείνοι που δίδασκαν τα στοιχειώδη γράμματα, όπως στη νεότερη εποχή τα κολυβογράμματα. Με την πάροδο του χρόνου, μη περιοριζόμενοι μόνο στην απλή ανάγνωση, ήθελαν και να εξηγήσουν το διδασκόμενο κείμενο και επομένως και να διορθώσουν τα εσφαλμένα κείμενα, όπως του Ομήρου που συνήθως δίδασκαν. Έτσι προέκυψε βαθμηδόν στην πράξη η κριτική και ερμηνευτική. Πρώτα στην ελληνιστική εποχή, ιδιαίτερα στην Αλεξανδρινή βιβλιοθήκη και αργότερα στη Περγαμηνή Σχολή σε μικρότερο βαθμό, αναδείχθηκαν σπουδαίοι γραμματικοί, «την ακρίβειαν της γλώσσης και την σύμπασαν γλώσσαν επιδιώκοντες κατά τον Κικέρων. Τη γραμματική δε διαιρούσαν σε τρία μέρη, το τεχνικό, το ιστορικό που ερμηνεύει την έννοια και τα πράγματα και το ιδιαίτερο.

## Οι απαρχές
Κατά τον Διονύσιο Αλικαρνισσέα το έναυσμα αποτέλεσε το τρίτο βιβλίο της ρητορικής του Αριστοτέλη «Περί λέξεως» που  αργότερα οι γραμματικοί το ενέταξαν ως τρίτο μέρος της ρητορικής και σχολίασαν ο μαθητής του Θεόφραστος και στη συνέχεια ο μαθητής αυτού Δημήτριος ο Φαληρεύς που τα έργα τους δεν σώζονται.

## Οι διαπρέψαντες
Ανάμεσα στους  σημαντικότερους γραμματικούς σε μια πορεία επτακοσίων ετών, αν αφαιρέσουμε περίπου τριακόσια χρόνια μετά το Λογγίνο και μέχρι την Ειρήνη την Αθηναία που δεν παρατηρείται καμία ιδιαίτερη δραστηριότητα, ξεχωρίζουν:

* Διονύσιος ο Θραξ αποδίδονται σ΄αυτόν έξι μέρη: ανάγνωση, εξήγηση, λέξεων και πραγμάτων ερμηνεία, ετυμολογία, αναλογία και κριτική.
* Αριστοφάνης ο Βυζάντιος
* Αρίσταρχος ο Σαμόθραξ
* Κράτης ο εξ Μαλλού
* Ιωάννης (γραμματικός), σύγχρονος του Φωτίου, που επινόησε την μικρογράμματη γραφή.

## Παραπομπές
Μουσείο ούζου - Ο Κόσμος του Ούζου

Το **μουσείο ούζου, ο Κόσμος του Ούζου** βρίσκεται στις εγκαταστάσεις του αποστακτηρίου του Ούζου Πλωμαρίου Ισιδώρου Αρβανίτου, στο Πλωμάρι της Λέσβου. Σκοπός του είναι η ανάδειξη της παραδοσιακής τέχνης της ουζοποιίας που χαρακτηρίζει το Πλωμάρι εδώ και πολλά χρόνια. 

## Βασικά σημεία ξενάγησης

### Εκθέματα εξωτερικού χώρου
Συλλογή από αντικείμενα που χρησιμοποιούνταν στην απόσταξη και στην εμφιάλωση, όπως παλαιοί άμβυκες, δοχεία συλλογής αποστάγματος, ταπωτικά πωμάτων και μηχανήματα επικόλλησης ετικετών (ετικετέζες).

### Εκθέματα εσωτερικού χώρου
Συλλογή από εργαλεία που παραδοσιακά χρησιμοποιούνταν για την παραγωγή του ούζου, όπως αλκοολόμετρα, θερμόμετρα, δοχεία μεταφοράς, σερβιρίσματος και αποθήκευσης του ούζου, σφραγίδες κιβωτίων, ζυγαριά και μουσειακές φιάλες του ούζου καθώς και την πρώτη φιάλη του Ούζου Πλωμαρίου Ισιδώρου Αρβανίτου.

### Απόσταξη, ποιοτικός έλεγχος και εμφιάλωση
Ξενάγηση στις εγκαταστάσεις του αποστακτηρίου όπου οι επισκέπτες ανακαλύπτουν γιατί το Πλωμάρι θεωρείται η πατρίδα του ούζου και παρακολουθούν τη διαδικασία της απόσταξης που γίνεται σε 18 μικρούς, χειροποίητους, χάλκινους άμβυκες, καθώς και τη διαδικασία εμφιάλωσης και συσκευασίας. Επιπλέον, γνωρίζουν από κοντά τα βότανα και τους καρπούς της Λεσβιακής γης, που αποτελούν συστατικά του Ούζου Πλωμαρίου.

### Χώρος γευσιγνωσίας
Σε ειδικά διαμορφωμένο χώρο οι επισκέπτες δοκιμάζουν και επιχειρούν να διακρίνουν τα χαρακτηριστικά του καλού ούζου.  

## Πληροφορίες

## Φωτοθήκη

wooentrance.jpg|Το αποστακτήριο
tastearea.jpeg|Χώρος γευσιγνωσίας
tastingouzo.jpg|Γευσιγνωσία
ekthesi.jpg|Εξωτερικά εκθέματα
ouzorecipe.jpg|Τα συστατικά


## Παραπομπές


## Δείτε επίσης
* Πλωμάρι

## Εξωτερικοί σύνδεσμοι
* http://theworldofouzo.gr/el/ouzo-plomari/ouzo-museum.php 
* http://lesvosgreece.gr/el/o-kosmos-toy-oyzoy
* http://www.ouzoplomari.gr/site/index.php 

Κατηγορία:Μουσεία στην Ελλάδα
Εφαρμογή υπολογιστή

Ένα **πρόγραμμα εφαρμογής** (app ή application για συντομία) είναι ένα πρόγραμμα υπολογιστή, tablet ή smartphone σχεδιασμένο για να εκτελεί μία ομάδα συντονισμένων λειτουργιών, έργων ή δραστηριοτήτων προς όφελος του χρήστη. Παραδείγματα εφαρμογών περιλαμβάνουν επεξεργαστές κειμένου, λογιστικά φύλλα, μια λογιστική εφαρμογή, ένα web browser, ένα media player, έναν αεροναυτικό προσομοιωτή πτήσης, μια κονσόλα παιχνιδιών ή ένα πρόγραμμα επεξεργασίας φωτογραφιών. Η λέξη λογισμικό εφαρμογής αναφέρεται σε όλες τις εφαρμογές συλλογικά. Αυτό έρχεται σε αντίθεση με το λογισμικό του συστήματος, το οποίο ασχολείται κυρίως με τη λειτουργία του υπολογιστή.

Οι εφαρμογές μπορεί να προσφέρονται προεγκατεστημένες στον υπολογιστή, μαζί με το λογισμικό του συστήματος, ή να εκδίδονται χωριστά. Μπορούν να ταξινομηθούν στις εξής κατηγορίες: proprietary (ιδιόκτητο), open-source (ανοιχτού κώδικα) ή πανεπιστημιακά εγχειρήματα.

## Ταξινόμηση
Υπάρχουν πολλοί διαφορετικοί και εναλλακτικοί τρόποι ταξινόμησης του λογισμικού εφαρμογών.

### Με βάση τη γλώσσα κωδικοποίησης
Από την ανάπτυξη και τη σχεδόν καθολική υιοθέτηση του Διαδικτύου, προέκυψε μια σημαντική διάκριση μεταξύ των εφαρμογών Ιστού που έχουν γραφτεί με τη χρήση HTML, JavaScript και άλλων τεχνολογιών Ιστού, οι οποίες συνήθως απαιτούν παρουσία στον Ιστό και τη χρήση ενός προγράμματος περιήγησης στον Ιστό, και των πιο παραδοσιακών εγγενών εφαρμογών που έχουν γραφτεί σε οποιαδήποτε γλώσσα είναι διαθέσιμη για έναν συγκεκριμένο τύπο υπολογιστή.

### Με την ιδιοκτησία και τη χρήση
Το λογισμικό εφαρμογών χωρίζεται γενικά σε δύο κύριες κατηγορίες: εφαρμογές κλειστού κώδικα και εφαρμογές ανοικτού κώδικα και εφαρμογές ελεύθερου ή ιδιόκτητου λογισμικού.
Το μη ελεύθερο λογισμικό προστατεύεται από αποκλειστικά πνευματικά δικαιώματα και μια άδεια χρήσης λογισμικού παρέχει περιορισμένα δικαιώματα χρήσης.

### Ανά πλατφόρμα
Οι εφαρμογές μπορούν επίσης να ταξινομηθούν ανάλογα με την υπολογιστική πλατφόρμα, όπως μια εφαρμογή γραφείου για ένα συγκεκριμένο λειτουργικό σύστημα, το δίκτυο παράδοσης, όπως στο υπολογιστικό νέφος και στις εφαρμογές Web 2.0, ή τη συσκευή παράδοσης, όπως οι εφαρμογές κινητής τηλεφωνίας για κινητές συσκευές.

Το ίδιο το λειτουργικό σύστημα μπορεί να θεωρηθεί λογισμικό εφαρμογής όταν εκτελεί απλούς υπολογισμούς, μετρήσεις, οπτικοποίηση και επεξεργασία κειμένου που δεν χρησιμοποιούνται για τον έλεγχο του υλικού μέσω διεπαφής γραμμής εντολών ή γραφικής διεπαφής χρήστη. Αυτό δεν περιλαμβάνει το λογισμικό εφαρμογών που περιλαμβάνεται στα λειτουργικά συστήματα, όπως μια αριθμομηχανή λογισμικού ή ένας επεξεργαστής κειμένου.

## Παραπομπές


Κατηγορία:Ηλεκτρονικός υπολογιστής
Κατηγορία:Λογισμικό εφαρμογών
Σον Μάρσαλ

Ο **Σον Μάρσαλ**, γεννημένος στις 11 Απριλίου 1985 στο Ριάλτο της Καλιφόρνια, είναι Αμερικανός καλαθοσφαιριστής, ο οποίος αγωνίζεται στη θέση του σμολ φόργουορντ.

## Καριέρα
Ο Μάρσαλ φοίτησε στο πανεπιστήμιο της Βοστώνης από το 2003 ως το 2007, με καλύτερη χρονιά του την τέταρτη, όπου είχε μέσους όρους 14,8 πόντων, 4,5 ριμπάουντ και 1,9 ασίστ.

Μετά την αποφοίτηση του, δεν κατάφερε να γίνει ντραφτ για το ΝΒΑ και υπέγραψε συμβόλαιο με την τουρκική Καρσίγιακα, για την οποία είχε 19,5 πόντους και 5,2 ριμπάουντ ανά αγώνα. Την επόμενη χρονιά, φόρεσε τη φανέλα του Άρη, με τον οποίο κατέλαβε την τέταρτη θέση στο ελληνικό πρωτάθλημα, αγωνιζόμενος σε 16 αγώνες με μέσους όρους 12,3 πόντων και 2,8 ριμπάουντ. Τον Φεβρουάριο του 2009, τραυματίστηκε και έμεινε εκτός αγωνιστικών χώρων για έξι εβδομάδες, ολοκληρώνοντας τη χρονιά στην τουρκική Αλιάγκα Πετκίμ, όπου όμως έπαιξε σε μόλις ένα παιχνίδι.

Το 2009-10, ο Μάρσαλ φόρεσε τη φανέλα της Ντιζόν Μπάσκετ από τη Γαλλία, παίζοντας σε 29 αγώνες με 14,7 πόντους και 4,2 ριμπάουντ ανά αγώνα. Το Νοέμβριο του 2010, αγωνίστηκε με την ομάδα των Σιούξ Φολς Σκάιφορς για την NBA D-League, όπου σε 48 παιχνίδια είχε 14,1 πόντους και 3,2 ριμπάουντ. Αποχώρησε από τους Σκάιφορς για να επιστρέψει στην Καρσίγιακα τον Απρίλιο του 2011, ενώ υπέγραψε και πάλι στην Ντιζόν την επόμενη χρονιά.

Το καλοκαίρι του 2012, συμφώνησε με την τουρκική Ερντεμίρσπορ, όπου σε 28 παιχνίδια είχε 14,1 πόντους και 5,9 ριμπάουντ, ενώ την επόμενη χρονιά υπέγραψε και πάλι στην Αλιάγκα Πετκίμ. Ολοκλήρωσε τη σεζόν 2013-14 στην Αλ Αχλί από τα Ηνωμένα Αραβικά Εμιράτα.

Τον Ιούνιο του 2014, συμφώνησε με την Τραμπζονσπόρ και την επόμενη σεζόν επέστρεψε στην D-League του ΝΒΑ, φορώντας τη φανέλα των Γουέστσεστερ Νικς. Συνέχισε στην Τέλεκομ Βόννης από τη Γερμανία και την Μπουργκ-εν-Μπρες από τη Γαλλία, ενώ το καλοκαίρι του 2016 υπέγραψε στην τουρκική Εσκισεχίρ Μπάσκετ.

## Παραπομπές


## Πηγές
* Sean Marshall Basketball Player Profile
* Sean Marshall Player Profile, Westchester Knicks
* MARSHALL, SEAN - Welcome to EUROLEAGUE BASKETBALL

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Καρσίγιακα
Κατηγορία:Καλαθοσφαιριστές Ντιζόν Μπασκέτ
Κατηγορία:Καλαθοσφαιριστές Ερντεμίρσπορ
Κατηγορία:Καλαθοσφαιριστές Τέλεκομ Μπάσκετς Μπον
Κατηγορία:Καλαθοσφαιριστές Σιου Φωλς Σκάιφορς
Κατηγορία:Καλαθοσφαιριστές Γουέσττσεστερ Νικς
Κατηγορία:Σμολ φόργουορντ
Βραβείο Ειρήνης Φελίξ Ουφουέ-Μπουανί

Το **Βραβείο Ειρήνης Φελίξ Ουφουέ-Μπουανί**  δημιουργήθηκε το 1990 από την UNESCOΤο βραβείο φέρει το όνομα του Φελίξ Ουφουέ-Μπουανί , του αείμνηστου πρώην προέδρου της Ακτής του Ελεφαντοστού, ο οποίος υπηρέτησε από την ανεξαρτησία της χώρας το 1960 μέχρι το θάνατό του το 1993. Απονέμεται ετήσια. Το βραβείο περιλαμβάνει επιταγή 150.000 δολαρίων, ένα χρυσό μετάλλιο, και δίπλωμα ειρήνης. Εάν υπάρχουν πολλαπλοί παραλήπτες, η επιταγή μοιράζεται εξίσου.

## Βραβευθέντες

## Παραπομπές


## Εξωτερικοί σύνδεσμοι
* Επίσημος ιστότοπος NESCO Félix Houphouët-Boigny Peace Prize.

Φελιξ Χουφουέτ-Μπουανί
Κατηγορία:UNESCO
Σπυρίδων Σχινάς

Ο **Σπυρίδων Σχινάς** (και **Σχοινάς**, 1897 - Ιούλιος 1968) του Δημητρίου ήταν Έλληνας δικηγόρος και νομάρχης.

## Σταδιοδρομία
Έκανε νομικές σπουδές και εργάστηκε ως δικηγόρος. Πολιτεύτηκε στην επαρχία Μεγαρίδας. Εξελέγη βουλευτής Αττικής το 1932 και Μεγαρίδας το 1928 και το 1933 με το Λαϊκόν Κόμμα  και Αττικοβοιωτίας το 1935. Στις εκλογές του 1936 απέτυχε να εκλεγεί.

Για τελευταία φορά εξελέγη βουλευτής το 1946 με την Ηνωμένη Παράταξη Εθνικοφρόνων (Λαϊκόν Κόμμα). Μεταπολεμικά εντάχθηκε στην Εθνική Ριζοσπαστική Ένωση και αποχώρησε από υποψήφιος στις εκλογές του 1963, αφήνοντας τον γιο του, Γεώργιο Σχοινά στη θέση του.

Εκτός από βουλευτής, υπηρέτησε και ως Νομάρχης. Πέθανε σε ηλικία 71 ετών και κηδεύτηκε στις 29 Ιουλίου 1968.

## Παραπομπές


Κατηγορία:Έλληνες Νομάρχες
Κατηγορία:Βουλευτές Αττικής
Κατηγορία:Βουλευτές Μεγαρίδος
Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Νομάρχες Αιτωλοακαρνανίας
Αναστάσιος Χρηστίδης

Ο **Αναστάσιος Χρηστίδης** (18.. - Δεκέμβριος 1962) ήταν Έλληνας γιατρός και πολιτικός.

## Βιογραφία
Σπούδασε και εργάστηκε ως γιατρός. Εξελέγη βουλευτής Ιωαννίνων στις εκλογές του 1920.

Απεβίωσε το 1962 και κηδεύτηκε στις 23 Δεκεμβρίου 1962.

## Παραπομπές


Κατηγορία:Έλληνες ιατροί του 20ού αιώνα
Κατηγορία:Βουλευτές Ιωαννίνων
Νινέτ ντε Βαλουά

Η **Νινέτ ντε Βαλουά**, (6 Ιουνίου 1898 - 8 Μαρτίου 2001) ήταν Ιρλανδικής καταγωγής Βρετανίδα χορεύτρια, δασκάλα, χορογράφος και σκηνοθέτης του κλασικού μπαλέτου. Πιο συγκεκριμένα, χόρεψε επαγγελματικά με τα Ρωσικά Μπαλέτα του Σεργκέι Ντιαγκίλεφ και ίδρυσε αργότερα τα Βασιλικά Μπαλέτα έναν από τους κορυφαίους οργανισμούς μπαλέτου του 20ού αιώνα και παγκοσμίως έως σήμερα. Ίδρυσε επίσης τα Βασιλικά Μπαλέτα του Μπέρμιγχαμ (Birmingham Royal Ballet) και τη Βασιλική Σχολή Μπαλέτου. Θεωρείται ευρέως ένα από τα πιο σημαίνοντα πρόσωπα στην ιστορία του μπαλέτου και  «πνευματική μητέρα» του αγγλικού μπαλέτου της Αγγλίας.

## Χορογραφία

Η Νινέτ ντε Βαλουά καθιέρωσε πρώτα τον εαυτό της ως χορογράφο, χορογραφώντας αρκετά μικρά μπαλέτα στο Ολντ Βικ, στο Λονδίνο. Χορογραφούσε, επίσης, για θεατρικά έργα και όπερες στο θέατρο, παραστάσεις που πραγματοποιούσαν μαθητές της. Μετά τον σχηματισμό του μπαλέτου Vic-Wells, η πρώτη μεγάλη παραγωγή της, Ιώβ (1931), ήταν το πρώτο μπαλέτο που καθόρισε το μέλλον του ρεπερτορίου του βρετανικού μπαλέτου. Αργότερα προσέλαβε τον Φρέντερικ Άστον (Frederick Ashton) ως πρώτο χορογράφο το 1935. Με τη συνεργασία του παρήγαγε μια σειρά μπαλέτων, τα οποία αναγνωρίζονται ως ακρογωνιαίοι λίθοι του βρετανικού μπαλέτου. Σε αυτά περιλαμβάνονται έργα όπως το Rake’s Progress του (1935) και το Checkmate του (1937).

## Αναγνώριση και βραβεία
*Ιππότης της Λεγεώνας της Τιμής 
*Βραβεία Ολίβιε
*Κυρία Ταξίαρχος του Τάγματος της Βρετανικής Αυτοκρατορίας
*Βραβείο Erasmus

## Εργογραφία
* 
* . Reprint: Dublin: Lilliput Press, 1992, ISBN 0-946640-62-9.
* 

## Παραπομπές σημειώσεις


## Εξωτερικοί σύνδεσμοι
*https://web.archive.org/web/20120912035720/http://www.pcah.us/m/dance/julie-lincoln.pdf
* London Ballet Circle
*
*The Ballerina Gallery - Ninette de Valois
*Ninette de Valois at Encarta Archived 2009-11-01
*Ninette de Valois Object History
*Dame Ninette de Valois Obituary at ''The Independent'' 
*Ninette de Valois, Royal Ballet Founder, Dies at 102
*Biography: Ninette de Valois
*[Kathrine Sorley Walker, "The Festival and the Abbey: Ninette de Valois' Early Choreography, 1925-1934, Part One", ''Dance Chronicle'', Vol. 7, No. 4 (1984 - 1985), pp. 379-412](http://links.jstor.org/sici?sici=0147-2526(1984%2F1985)7%3A4%3C379%3ATFATAN%3E2.0.CO%3B2-5)
*Ninette de Valois at Ricorso
*Call Her 'Madame'
*Dame Ninette de Valois' appearance on This Is Your Life
*Dame Ninette De Valois Memorial
*Ballet "Checkmate" (1982), χορογραφία ντε Βαλουά.

Κατηγορία:Πρώτες μπαλαρίνες
Κατηγορία:Βρετανοί χορογράφοι
Κατηγορία:Βρετανοί χορευτές
Κατηγορία:Αποδέκτες του βραβείου Erasmus
Γιάννης Καραμπάτσας

Ο **Ιωάννης Καραμπάτσας** (Γερακάρι Λάρισας, 1932 - 11 Απριλίου 2024) ήταν Έλληνας δικηγόρος και πολιτικός.

## Βιογραφικά στοιχεία
Γεννήθηκε το 1932 στο Γερακάρι Λάρισας και σπούδασε νομικά στο τμήμα Νομικής του Αριστοτελείου Πανεπιστημίου Θεσσαλονίκης. Εργάστηκε ως δικηγόρος στη Λάρισα, από τις 12 Νοεμβρίου 1961, όταν και διορίσθηκε Δικηγόρος στο Πρωτοδικείο Λάρισας έως και τις 11 Απριλίου 2024. 

Εκλέχθηκε βουλευτής Λάρισας με το ΠΑΣΟΚ στις εκλογές του 1981, του 1985 και του 1993.

Την 5η Σεπτεμβρίου 1963 υπέβαλε ως δικηγόρος και υιός εκτελεσθέντος αίτηση προς το Υπουργείο των Εξωτερικών της Ελλάδας, με αίτημα να αναγνωρισθούν ως εγκληματίες πολέμου οι Φορλί Ροτζέρο Τζούνιο και Αντωνέλο Γκρίφο, οι οποίοι, μεταξύ των εκατοντάδων Ελλήνων, τους οποίους φόνευσαν, βασάνισαν ή φυλάκισαν, φόνευσαν και τον πατέρα του Κωνσταντίνο Ευ. Καραμπάτσα, ο οποίος ήταν ο πρώτος αντιστασιακός εκτελεσθείς στην επαρχία Αγιάς Λάρισας στις 5 Ιανουαρίου 1943.

Μετά από την ανωτέρω αίτησή του εκδόθηκε η από 18 Νοεμβρίου 1963 και με αρ. πρωτ. Η82192-4 απάντηση του Υπουργείου Εξωτερικών στην οποία αναφέρεται ότι: «….το παρά τη Εισαγγελία Εφετών Αθηνών αρμόδιον Γραφείον Εγκληματιών Πολέμου, κατά των Φορλί Ροτζέρο Τζούνιο και Αντωνέλο Γκρίφο ησκήθη ποινική δίωξις ως εγκληματιών πολέμου, πλην όμως δεν εξεδόθη εισέτι παραπεμπτικόν Βούλευμα, ως δε προκύπτει εκ του τηρουμένου Αρχείου, η Υπηρεσία Εγκλημάτων Πολέμου διά του υπ΄αριθμ. 1137 από 3-9-1947 εγγράφου της διαβίβασε προς την εν Λονδίνω εδρεύουσαν Επιτροπήν Ηνωμένων Εθνών τα υπ. Αριθμ. 364 και 417 δελτία αναζητήσεων αφορώντα τους ανωτέρω, άτινα και ενέκρινε και κατέταξεν αυτούς ως εγκληματίας Πολέμου».

Ήταν νυμφευμένος με την Ελένη Καραμπάτσα - Ριζούλη και είχε τρία παιδιά.

Απεβίωσε σε ηλικία 92 ετών στις 11 Απριλίου 2024.

## Πολιτική σταδιοδρομία
Υπήρξε ιδρυτικό μέλος του ΠΑΣΟΚ, και ήταν για πρώτη φορά υποψήφιος με το ΠΑΣΟΚ στις Εθνικές εκλογές του 1977, όπου και εκλέχθηκε πρώτος επιλαχών βουλευτής Λάρισας. Στις εθνικές εκλογές το 1981 εκλέχθηκε για πρώτη φορά βουλευτής Λάρισας με το ΠΑΣΟΚ και επανεκλέχθηκε το 1985 και το 1993. 

Ήταν μέλος της Εξεταστικής επιτροπής της Βουλής των Ελλήνων στην υπόθεση του "Φακέλου Της Κύπρου" και μέλος της εξεταστικής Επιτροπής στην υπόθεση του "σκανδάλου Κοσκωτά". 

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Λάρισας
Προκριματικά Παγκοσμίου Κυπέλλου Ποδοσφαίρου 2018 (ΟΦΚ)

Το τμήμα της Ωκεανίας των **[[Προκριματικά Παγκοσμίου Κυπέλλου Ποδοσφαίρου 2018|προκριματικών του Παγκοσμίου Κυπέλλου 2018]]** της FIFA αποτελεί τη διοργάνωση των προκριματικών για το Παγκόσμιο Κύπελλο Ποδοσφαίρου 2018, που θα πραγματοποιηθεί στη Ρωσία, για εθνικές ομάδες μέλη της Ποδοσφαιρικής Συνομοσπονδίας Ωκεανίας (OFC). Συνολικά 0,5 θέσεις (1 μέσω διηπειρωτικού μπαράζ) είναι διαθέσιμες για την τελική φάση.

Η προκριματική φάση για το Κύπελλο Εθνών Ωκεανίας της OFC του 2016 αποτελεί, για ακόμη μία φορά, το δεύτερο γύρο των προκριματικών του Παγκοσμίου Κυπέλλου 2018 της FIFA (παρόμοιο με το Κύπελλο Εθνών Ωκεανίας της OFC του 2012 και του τμήματος της Ωκεανίας των προκριματικών του Παγκοσμίου Κυπέλλου 2014 της FIFA).

## Δομή
Η δομή των προκριματικών είναι η εξής:

* **Πρώτος γύρος**: Αμερικανική Σαμόα, Νήσοι Κουκ, Σαμόα, Τόνγκα λαμβάνουν μέρος σε όμιλο, με τους αγώνες να διεξάγονται σε συγκεκριμένη έδρα. Η νικήτρια προκρίνεται στο δεύτερο γύρο.
* **Δεύτερος γύρος**: Η νικήτρια του πρώτου γύρου συμμετέχει με άλλες επτά ομάδες (Φίτζι, Νέα Καληδονία, τη Νέα Ζηλανδία, Παπούα Νέα Γουινέα, Νήσοι Σολομώντος, Ταϊτή, και Βανουάτου), σε δύο ομίλους των τεσσάρων. Οι τρεις καλύτερες ομάδες κάθε ομίλου προκρίνονται στον τρίτο γύρο των προκριματικών για το Παγκόσμιο Κύπελλο. Οι πρώτες δύο ομάδες κάθε ομίλου προκρίνονται και στη νοκ-άουτ φάση (ημιτελικά και τελικό) με σκοπό την κατάκτηση του του 2016 και μία θέση στο Κύπελλο Συνομοσπονδιών 2017.
* **Τρίτος γύρος**: Οι τέσσερις ομάδες λαμβάνουν μέρος σε έναν όμιλο. Η νικήτρια προκρίνεται στα μπαράζ, όπου θα αγωνιστεί με μια ομάδα από άλλη Συνομοσπονδία για μια θέση στα τελικά του Παγκοσμίου Κυπέλλου ποδοσφαίρου 2018 της FIFA.

Η OFC έχει εξετάσει διάφορες προτάσεις σχετικά με τον τρόπο διεξαγωγής της προκριματικής φάσης. Σε μία προηγούμενη πρόταση, η οποία εγκρίθηκε από την OFC τον Οκτώβριο του 2014, οκτώ ομάδες θα χωρίζονταν σε δύο ομίλους των τεσσάρων ομάδων, οι οποίες θα μετείχαν σε εντός και εκτός έδρας αγώνες στο δεύτερο γύρο, ενώ στη συνέχεια, οι δύο πρώτες ομάδες κάθε ομίλου θα προχωρούσαν στον τρίτο γύρο, στον οποίο θα αγωνίζονταν μεταξύ τους σε εντός και εκτός έδρας παιχνίδια, που θα καθόριζαν τη νικήτρια του Κυπέλλου Εθνών Ωκεανίας 2016 της AFC, η οποία θα κέρδιζε μία θέση για το Κύπελλο Συνομοσπονδιών 2017 της FIFA και στα διηπειρωτικά μπαράζ. Ωστόσο, τον Απρίλιο του 2015 η OFC άλλαξε την απόφασή της, και το Κύπελλο Εθνών Ωκεανίας 2016 θα διεξαχθεί ως ξεχωριστή διοργάνωση παρόμοια με το Κύπελλο Εθνών Ωκεανίας 2012.

## Πρώτος γύρος

## Δεύτερος γύρος

### Group A

#### Group B

## Τρίτος γύρος
### Group A

#### Group B

## Δείτε επίσης

* Παγκόσμιο Κύπελλο Ποδοσφαίρου 2018
* Προκριματικά Παγκοσμίου Κυπέλλου Ποδοσφαίρου 2018

## Παραπομπές


Κατηγορία:Παγκόσμιο Κύπελλο Ποδοσφαίρου 2018
Προεδρικές εκλογές 2015 στην Ακτή Ελεφαντοστού

**Προεδρικές εκλογές** στην Ακτή Ελεφαντοστού έγιναν στις 25 Οκτωβρίου 2015. Επανεξελέγη ο πρόεδρος Αλασάν Ουαταρά με ποσοστό 83,6% των ψήφων επικρατώντας του Πασκάλ Αφί Ενγκεσάν.

## Πλαίσιο
Ο Πρόεδρος της Ακτής Ελεφαντοστού εκλέγεται για θητεία 5 ετών με το σύστημα 2 γύρων με απλή πλειοψηφία του 50% , απαιτούμενη για να αποφευχθεί ο δεύτερος γύρος. Σύμφωνα με το Σύνταγμα του 2000, οι υποψήφιοι μπορούν να διεκδικήσουν μέχρι 2 συνεχόμενες προεδρικές θητείες.
Ο Αλασάν Ουαταρά για πρώτη φορά εξελέγη πρόεδρος το 2010 και κατήλθε ξανά για τις προεδρικές εκλογές.

Το αντιπολιτευόμενο Λαϊκό Μέτωπο της Ακτής Ελεφαντοστού (FPI) κάλεσε σε αποχή από τις εκλογές σε ένδειξη διαμαρτυρίας για τη διεξαγωγή δίκης του πρώην προέδρου Λοράν Γκμπαγκμπό από το Διεθνές Ποινικό Δικαστήριο. Ο υποψήφιος για τις προεδρικές εκλογές Πασκάλ Αφί Ενγκεσάν κατήγγειλε την φυλάκιση του Γκμπαγκμπό και τις πολιτικές συνθήκες επί προεδρίας του Ουαταρά.
Μερικοί σκληροπυρηνικοί του FPI δεν επιθύμησαν τη συμμετοχή τους στις εκλογές όσο καιρό ήταν ο Γκμπαγκμπό φυλακισμένος, ωστόσο άλλοι αισθάνθηκαν την ανάγκη να εμπλακούν στην εκλογική διαδικασία.

## Αποτελέσματα
Η ψηφοφορία έγινε σε σχετικά ειρηνικό κλίμα, σε αντίθεση με τις προηγούμενες εκλογικές αναμετρήσεις, παρότι η συμμετοχή στις εκλογές ήταν κάτω, στο 54,6%. Ο Ουαταρά απέφυγε τον δεύτερο γύρο και κέρδισε 2η θητεία στην προεδρία, έχοντας συγκεντρώσει ποσοστό 83,7% των ψήφων, με σαρωτική νίκη επί του κοντινότερου αντιπάλου του, Αφί Ενγκεσάν, που έλαβε το 9,3%.

## Παραπομπές


2015
Ακτη Ελεφαντοστου
Βασίλειος Δενδραμής

Ο **Βασίλειος Δενδραμής** (1883-1956) ήταν Έλληνας διπλωμάτης και πολιτικός.

## Βιογραφία
Ασχολήθηκε πρώτα με τη δημοσιογραφία και έπειτα ακολούθησε διπλωματική σταδιοδρομία, ως ακόλουθος του Υπουργείου Εξωτερικών στη Σμύρνη, στο Βουκουρέστι, στην Κωνσταντινούπολη, επιτετραμμένος στη Βέρνη το 1924-27 και αλλού. 
Υπηρέτησε ως υφυπουργός Τύπου και Πληροφοριών στις κυβερνήσεις Βούλγαρη και  Αρχιεπισκόπου Δαμασκηνού από τις 18 Αυγούστου 1945 ως την 1η Νοεμβρίου 1945.

Το 1948 ανέλαβε πληρεξούσιος υπουργός-πρεσβευτής στην Ουάσινγκτον και αντιπρόσωπος στα Ηνωμένα Έθνη.

## Παραπομπές


Κατηγορία:Έλληνες υφυπουργοί Τύπου και Πληροφοριών
Κατηγορία:Έλληνες διπλωμάτες
Χολοκυστίτιδα

**Χολοκυστίτιδα** είναι η φλεγμονή της χοληδόχου κύστης. Συνήθως προκαλείται από χολολιθίαση, δηλαδή από ύπαρξη λίθων στη χοληδόχο κύστη. Οι λίθοι αυτοί μπορεί να αποφράξουν τον κυστικό πόρο, εμποδίζοντας την παροχέτευση της χολής. Η στασιμότητα της χολής αλλά και η αύξηση της πίεσης προκαλούν συνήθως φλεγμονή.

## Οξεία χολοκυστίτιδα

### Κλινική εικόνα
Συνηθέστερα συμπτώματα της οξείας χολοκυστίτιδας αποτελούν:
* Πόνος στο δεξιό άνω τεταρτημόριο της κοιλίας. Κατά την ψηλάφηση του δεξιού υποχονδρίου ο πόνος εντείνεται και συνήθως υπάρχει θετικό σημείο Murphy.

* Πυρετός όχι ιδιαίτερα υψηλός. Μπορεί να λείπει σε άτομα με εξασθενημένο ανοσοποιητικό
* Λευκοκυττάρωση

* Μπορεί να υπάρχει ήπια αύξηση της χολερυθρίνης (2-3 mg/dl)

### Διάγνωση
Το υπερηχογράφημα είναι χρήσιμο στη διάγνωση της οξείας χολοκυστίτιδας καθώς μπορεί να εντοπίσει λίθους αλλά και φλεγμονώδεις αλλοιώσεις του τοιχώματος της χοληδόχου  κύστης (π.χ. πάχυνση). Συμπληρωματικά στη διάγνωση μπορεί να συμβάλλει η απλή ακτινογραφία κοιλίας.

### Θεραπεία
Η θεραπεία της οξείας χολοκυστίτιδας είναι η χολοκυστεκτομή.

Εάν η διάγνωση γίνει έγκαιρα πριν η φλεγμονή επιδεινωθεί αρκετά, (συνήθως μέσα σε 48 ώρες) τότε υπάρχει η δυνατότητα εκτέλεσης επείγουσας χολοκυστεκτομής.

Εάν περάσει αυτό το χρονικό διάστημα, τότε λόγω της φλεγμονής η εγχείρηση θεωρείται επικίνδυνη, καθώς μπορεί να προκληθούν βλάβες στα χοληφόρα και στο ήπαρ. Για αυτό σε αυτήν την περίπτωση συνίσταται συντηρητική αγωγή που περιλαμβάνει αρχικά διακοπή της σίτισης, παρεντερική χορήγηση υγρών, ηλεκτρολυτών και αντιβίωσης. Στη συνέχεια ο ασθενής μπορεί να σιτίζεται αλλά αποφεύγοντας τις λιπαρές τροφές. Ύστερα από 4-6 εβδομάδες, αφού υποχωρήσει η φλεγμονή, υπάρχει η δυνατότητα χολοκυστεκτομής.

Σε περιπτώσεις σοβαρής οξείας χολοκυστίτιδας στις οποίες δεν ενδείκνυται άμεση χολοκυστεκτομή, υπάρχει η δυνατότητα διαδερμικής χολοκυστοστομίας, με σκοπό την παροχέτευση της χοληδόχου κύστης. Αυτό αποτελεί προσωρινή λύση, και μόλις οι συνθήκες το επιτρέψουν πρέπει να γίνει χολοκυστεκτομή.

## Χρόνια χολοκυστίτιδα
Λίθοι στα τοιχώματα της χοληδόχου κύστης προκαλούν συχνά φλεγμονές, που μπορεί να έχουν χρόνιο χαρακτήρα. Συνήθως τα συμπτώματα της χρόνιας χολοκυστίτιδας είναι ηπιότερα από αυτά της οξείας. Η διάγνωση, όπως και στην οξεία χολοκυστίτιδα, γίνεται συνήθως με τον υπέρηχο. Η κατ' εξοχή θεραπεία είναι η χολοκυστεκτομή. Εάν τα συμπτώματα είναι ήπια, και σε άτομα μεγάλης ηλικίας ή με προβλήματα υγείας υπάρχει δυνατότητα συντηρητικής θεραπείας με χορήγηση άλιπης δίαιτας, σπασμολυτικών και αντιβιοτικών. Η φαρμακευτική διάλυση των χολόλιθων και η λιθοτριψία είναι μέθοδοι που δεν έχουν ιδιαίτερα θετικά αποτελέσματα και σπανίως χρησιμοποιούνται.

## Παραπομπές


Κατηγορία:Φλεγμονές
Κατηγορία:Ηπατολογία
Τζέμινι 4

Το **Τζέμινι 4** (επίσημα *Gemini IV*) ήταν η δεύτερη επανδρωμένη διαστημική πτήση του προγράμματος Τζέμινι της NASA και πραγματοποιήθηκε τον Ιούνιο του 1965. 

## Ιστορικό
Η αποστολή του Τζέμινι 4 ήρθε ως η αμερικανική απάντηση τρεις μήνες μετά το επίτευγμα των Αλεξέι Λεόνοφ-Πάβελ Μπελιάφσκι. Επιβάτες του διαστημόπλοιου ήταν οι αστροναύτες Έντουαρντ Γουάιτ και Τζέιμς ΜακΝτίβιτ. Το Τζέμινι 4 εκτοξεύτηκε μαζί με τον πύραυλο Τιτάν στις 3 Ιουνίου του 1965 από το ακρωτήριο Κανάβεραλ. Καθώς ο Λίντον Τζόνσον χρειαζόταν πάση θυσία μία νίκη γοήτρου στο Διάστημα, οι στόχοι της NASA ήταν εξαιρετικά υψηλοί: ένας διαστημικός "μαραθώνιος", ένας περίπατος στο Διάστημα που θα ξεπερνούσε κατά πολύ εκείνον του Λεόνοφ κι ακόμα, ένα διαστημικό "ραντεβού" ανάμεσα στο διαστημόπλοιο Τζέμινι 4 και στον τελευταίο όροφο του πυραύλου Τιτάν. Το ξεκίνημα του εγχειρήματος ήταν ελαφρά απογοητευτικό, καθώς, λόγω κάποιου σφάλματος στους υπολογισμούς των ειδικών, το διαστημικό ραντεβού ματαιώθηκε. Λέγεται ότι ο Τζόνσον εκνευρίστηκε πολύ -γεγονός που φαίνεται να δικαιώνεται από το ότι δεν έκανε καμία δήλωση για κάποιες ημέρες παρόλο που η συνέχεια της αποστολής στέφθηκε από πλήρη επιτυχία.

Για πάνω από 20 λεπτά, ο Γουάιτ βρισκόταν έξω από το διαστημόπλοιο, καθώς πετούσε από τη Χαβάη στον Κόλπο του Μεξικού. Συνδεδεμένος με το διαστημόπλοιο με ένα χρυσό σκοινί ασφαλείας, μήκους 7 μέτρων, ο Γουάιτ όχι μόνο κατέρριψε το ρεκόρ του Λεόνοφ, μένοντας για 20 λεπτά στο διάστημα, αλλά και έγινε ο πρώτος πραγματικά αυτοκινούμενος αστροναύτης, χάρη σ' ένα μικροσκοπικό πύραυλο οξυγόνου, τοποθετημένο στα πόδια του, που του επέτρεπε να κινείται προς τα εμπρός ή προς τα πίσω κατά βούληση. Ο Γουάιτ βρήκε τόσο συναρπαστική την περιπέτειά του, ώστε δεν εννοούσε να επιστρέψει στο διαστημόπλοιο μετά την αποπεράτωσή της, αναγκάζοντας τον ΜακΝτίβιτ -ο οποίος φωτογράφισε το διαστημικό περίπατο του Γουάιτ- να τον τραβήξει πίσω. Στο τέλος του περιπάτου, ο Γουάιτ ήταν ενθουσιασμένος, κάνοντας λόγο για την μεγαλύτερη εμπειρία που είχε ποτέ. Έπειτα από τέσσερα εικοσιτετράωρα στο Διάστημα και πάνω από 60 περιστροφές γύρω από τη Γη, το Τζέμινι 4 προσθαλασσώθηκε χωρίς προβλήματα και οι εκπρόσωποι της NASA δήλωσαν ότι έγινε ένα μεγάλο βήμα στο δρόμο για μία επανδρωμένη πτήση προς τη Σελήνη, η οποία προβλεπόταν να πραγματοποιηθεί μέχρι τα τέλη του 1969.

## Παραπομπές


## Εξωτερικοί σύνδεσμοι
*Από τη Λάικα στον... γερο-Γκλεν Το Βήμα

04
Κατηγορία:Διαστημικές αποστολές το 1965
Αστερίξ (δορυφόρος)

Ο **Αστερίξ** (*Astérix*) είναι ο πρώτος γαλλικός δορυφόρος, ο οποίος εκτοξεύτηκε στις 26 Νοεμβρίου του 1965 με τον πύραυλο Diamant-A από το Χαμαγκίρ της Αλγερίας.

## Ιστορικό
Την Παρασκευή 26 Νοεμβρίου του 1965, η Γαλλία έγινε η έκτη χώρα, μετά την Ε.Σ.Σ.Δ., τις Η.Π.Α., το Ηνωμένο Βασίλειο, τον Καναδά και την Ιταλία, που απέκτησε δορυφόρο στο Διάστημα, θέτοντας σε τροχιά τον *Αστερίξ* ή, αλλιώς, *Α-1*. Το όνομα *Αστερίξ* δόθηκε προς τιμήν του χαρακτήρα Αστερίξ. 

Προϊόν 100% γαλλικής τεχνολογίας και βάρους μόλις 42 κιλών, ο Α-1 μεταφέρθηκε στο Διάστημα από τον επίσης γαλλικής κατασκευής πύραυλο *Diamant-A* ή, αλλιώς, *Αδάμας*, ο οποίος εκτοξεύτηκε από το κέντρο πυραυλικών δοκιμών του Χαμαγκίρ, στην καρδιά της αλγερινής Σαχάρας. Ο έλεγχος του τριώροφου γαλλικού πυραύλου -προϊόντος εντατικών ερευνών τεσσάρων χρόνων- ήταν ο κύριος επιστημονικός και τεχνολογικός στόχος του εγχειρήματος, αφού ο δορυφόρος δεν προβλεπόταν να χρησιμοποιηθεί σε ιδιαίτερες ερευνητικές δραστηριότητες. Η εκτόξευση του δορυφόρου ανέβασε το διεθνές γόητρο της Γαλλίας, που επέμενε να υπογραμμίζει την ανεξάρτητη έναντι του ΝΑΤΟ και των Η.Π.Α. πορεία της. Το διαστημικό επίτευγμα επιχειρήθηκε να αποδειχθεί πολιτικά εκταμιεύσιμο από τον πρόεδρο Σαρλ ντε Γκωλ, εν όψει των προεδρικών εκλογών της 5ης Δεκεμβρίου του 1965, οι οποίες προκάλεσαν την επίσπευση της εκτόξευσης, καθώς ο αρχικός προγραμματισμός ήταν για την Πρωτοχρονιά του 1966.

## Παραπομπές


Κατηγορία:Τεχνητοί δορυφόροι
Κατηγορία:Αστερίξ
Κατηγορία:Γαλλία-επέκταση
Άγιος Ιωσήφ Σαμάκος

μικρογραφία|Το λείψανο του Αγίου Ιωσήφ
thumb|Προσκύνημα στο λείψανο του Αγίου που εκτίθεται κάθε 29 Αυγούστου.
Ο **Άγιος Ιωσήφ Σαμάκος** είναι Άγιος της Ορθόδοξης Εκκλησίας.

## Βίος
Γεννήθηκε στην Κρήτη το 1440 στο χωρίο Κέραμος από εύπορη οικογένεια. Το χωριό Κέραμος έχει ταυτοποιηθεί ως το χωριό Αζοκέραμος στη Σητεία, όμως ο Στέργιος Σπανάκης έχει επισημάνει ότι το συγκεκριμένο χωριό δεν αναφέρεται στις ενετικές απογραφές. Στις ενετικές απογραφές του 16ου αιώνα αναφέρεται ένα χωριό με το όνομα Κέραμος στην επαρχία Καινούριου, κοντά στις Κούρτες, το οποίο ο Σπανάκης θεωρεί ότι είναι ο τόπος γέννησης του Σαμάκου. Από παιδί πήρε την εκπαίδευσή του από μοναχό δάσκαλο στο μοναστήρι του Αγίου Ιωάννη του Θεολόγου. Μετά το θάνατο των γονέων του μοίρασε την περιουσία του στους φτωχούς. Στη συνέχεια έγινε  Ιερέας και  επισκέφτηκε για προσκύνημα τους Αγίους Τόπους.

### Ασκητεία
Έζησε και ασκήτευσε στο μοναστήρι του Αγίου Ιωάννου το Θεολόγου στο Χάνδακα (Ηράκλειο) της Κρήτης. Η ζωή του χαρακτηρίζεται από ελεημοσύνες στους συνανθρώπους του.

### Θάνατος
Πέθανε σε ηλικία πάνω από 70 ετών, στις 22 Ιανουαρίου του 1511 και ενταφιάστηκε στη μονή του.

## Αγιοποίηση
Η φήμη του ως θαυματουργός Άγιος καθιερώθηκε όταν υπήρξαν μαρτυρίες για θεραπεία τυφλών και ασθενών. Κατά τη διάρκεια της ανακομιδής των λειψάνων, το λείψανό του βρέθηκε ακέραιο και μάλιστα αναφέρεται ότι ανέδιδε ευωδία. Μεταφέρθηκε στο καθολικό του ναού της μονής.  

## Μεταφορά λειψάνων
Το λείψανό του μεταφέρθηκε το 1669 μ.Χ όταν οι Οθωμανοί κατέλαβαν το Χάνδακα, στη Ζάκυνθο και συγκεκριμένα στη Μονή του Αγίου Ιωάννου του Μαντινειού στα Ξεροβούνια. Από το 1915 μ.Χ το λείψανό του βρίσκεται στο Ναό του Παντοκράτορα Γαϊτανίου στη Ζάκυνθο.

## Παραπομπές

## Επιπλέον βιβλιογραφία
*Ειρήνη Παπαδάκη, “Η παράδοση του βίου του οσίου Ιωσήφ Σαμάκου και η εποχή της δράσης του στον Χάνδακα”, Θησαυρίσματα 29 (1999),σελ. 109-161
Ιωσήφ Σαμάκος
Ει διδακτόν η αρετή

Το **Εἰ διδακτόν ἡ ἀρετή** είναι πραγματεία του Πλουτάρχου που περιέχεται στην συλλογή των *[[Ηθικά|Ηθικών]]*. Σε αυτή, ο Πλούταρχος εξετάζει το ερώτημα κατά πόσο η αρετή είναι δυνατόν να διδαχθεί. Το ίδιο θέμα αναλύεται και στον πλατωνικό διάλογο με τον Πρωταγόρα.

## Παραπoμπές


## Εξωτερικοί σύνδεσμοι

Κατηγορία:Αρχαία ελληνική γραμματεία
Σιδηροδρομικός σταθμός Ζεφυρίου

Ο **Σταθμός Ζεφυρίου** είναι σταθμός του Οργανισμού Σιδηροδρόμων Ελλάδος επί της σιδηροδρομικής γραμμής Αεροδρομίου–Πάτρας. Βρίσκεται στο Ζεφύρι και έλαβε την ονομασία του από την πόλη την οποία εξυπηρετεί. Ο σταθμός, η λειτουργία του του οποίου ξεκίνησε στις 10 Μαΐου 2018, βρίσκεται εντός σήραγγας, στη νησίδα της Αττικής Οδού, και διαθέτει κεντρική αποβάθρα.

Ζεφύρι
Ζεφύρι
Ζεφύρι
Ζεφύρι
Εκλογική περιφέρεια Λακωνίας

Η **εκλογική περιφέρεια Λακωνίας** είναι εκλογική περιφέρεια της Ελλάδας, η οποία περιλαμβάνει το νομό Λακωνίας. Στην εκλογική περιφέρεια αντιστοιχούν σήμερα 3 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 127.000. 

Χαρακτηριστικό της εκλογικής περιφέρειας της Λακωνίας είναι ότι, σε όλες τις εκλογικές αναμετρήσεις (τόσο σε βουλευτικές, όσο και σε ευρωεκλογές) έχει πρωτεύσει η Νέα Δημοκρατία.

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στη Λακωνία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές

### Βουλευτές Λακωνίας 1974-σήμερα
Ακολουθούν οι βουλευτές Λακωνίας της περιόδου 1974-2015

## Παραπομπές



Λακωνιας
Δημήτρης Καραδολάμης

Ο **Δημήτρης Καραδολάμης**, γεννημένος στην Γουμένισσα 

## Καριέρα
Ο Καραδολάμης ξεκίνησε την καριέρα του από την ομάδα του Α.Ο.Κ. Γουμένισσας και στα δεκαεπτά του χρόνια μεταγράφηκε στην ομάδα του Άρη, με τον οποίο αγωνίστηκε μόνο στην πρώτη αγωνιστική του πρωταθλήματος της Α1 του 2005-06 εναντίον του Μακεδονικού, όπου οι "κίτρινοι" επικράτησαν εντός έδρας με 84-66.

Την επόμενη χρονιά δόθηκε δανεικός στην ομάδα του Μακεδονικού και επέστρεψε στον Άρη το 2007-08, για να πραγματοποιήσει πέντε ακόμη συμμετοχές.

Το 2008-09, φόρεσε την φανέλα της Α.Ε. Λάρισας και το καλοκαίρι του 2010 υπέγραψε στην ομάδα του ΟΦΗ. Παρέμεινε στην ομάδα του Ηρακλείου για τρεις σεζόν, βοηθώντας την να επιστρέψει στην Α2 εθνική κατηγορία.

Από το 2013 μέχρι το καλοκαίρι του 2015 φόρεσε την φανέλα της Δόξας Λευκάδας και την σεζόν 2015-16 αγωνίστηκε με την ομάδα του Ηρακλείου.

Το 2016-2017 αγωνίστηκε στην Β Εθνική κατηγορία με την ομάδα του Κορωπίου 

Το 207-2018 φόρεσε την φανέλα του Τρίτωνα στην Β Εθνική κατηγορία 

Από το 2002 ως το 2009, ο Καραδολάμης αγωνίστηκε με τις ελληνικές εθνικές ομάδες παίδων, εφήβων, νέων και ανδρών.

## Παραπομπές


## Πηγές
* 
* 
* άσωτοι του Παλέ - eBasket.gr
* Παίκτης: Καραδολάμης Δημήτρης | Καριέρα παίκτη μπάσκετ

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ22
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Αρκαδικού
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές Δόξας Λευκάδας
Κατηγορία:Καλαθοσφαιριστές Τρίτωνα Αθηνών
Κατηγορία:Πάουερ φόργουορντ
Χιτόμι Κανεχάρα

Η **Χιτόμι Κανεχάρα** (, Τόκιο 8 Αυγούστου 1983) είναι Ιαπωνίδα μυθιστοριογράφος.

## Βιογραφία
Η Χιτόμι Κανεχάρα γεννήθηκε στο Τόκιο και σταμάτησε να πηγαίνει στο σχολείο όταν ήταν έντεκα ετών. Στην εφηβική ηλικία έφυγε από το σπίτι της και άρχισε να στέλνει με e-mail ιστορίες στον πατέρα της. Εκείνος, μεταφραστής λογοτεχνίας στο επάγγελμα, τη βοηθούσε να τις διορθώνει και να τις επιμελείται. To πρώτο της μυθιστόρημα, *Η γλώσσα του φιδιού*, κέρδισε το 2003 το κορυφαίο ιαπωνικό λογοτεχνικό βραβείο, το Ακουταγκάβα. Ένας από τους κριτές, ο διάσημος συγγραφέας Ρίου Μουρακάμι, είπε ότι το βιβλίο της *«επιλέχθηκε εύκολα ως το κορυφαίο, συγκεντρώνοντας την υψηλότερη βαθμολογία από οποιοδήποτε άλλο έργο από τον καιρό που έγινα μέλος της κριτικής επιτροπής»*. Το 2008 *Η γλώσσα του φιδιού* μεταφέρθηκε και στον κινηματογράφο από τον σκηνοθέτη Γιούκιο Νιναγκάβα.

## Εργογραφία
### Μυθιστορήματα
* 2003: **Η γλώσσα του φιδιού** - (Hebi ni piasu), *(μτφ. στα ελληνικά Γιάννης Σπανδωνής για τις εκδ. "Ωκεανίδα", 2006 <small>ISBN 960-410-414-4</small>)*
* Asshu beibî (Ash baby), 2004.
* Amebic, 2005.
* Ôto fikushon (Autofiction), 2006.
* Haidora (Hydra), 2007.
* Mazāzu (Mothers), 2011.
* Mariāju mariāju (Mariage mariage), 2012.
* Motazaru mono (The Have-Nots), 2015.

### Διηγήματα
* Hoshi e ochiru (Falling into stars), 2007.
* Yūutsutachi, 2009.
* Torippu torappu (Trip trap), 2009.

## Παραπομπές


## Εξωτερικοί σύνδεσμοι
* Βιβλιονέτ,  Κανεχάρα, Χιτόμι.
* Goodreads, Hitomi Kanehara.

Κατηγορία:Ιάπωνες μυθιστοριογράφοι
Κατηγορία:Ιάπωνες διηγηματογράφοι
Κατηγορία:Ιαπωνέζες μυθιστοριογράφοι
Κατηγορία:Ιαπωνίδες
Φράνσις Ρους

Ο **Φράνσις Πέυτον Ρους** (αγγλ. *Francis Peyton Rous*, 5 Οκτωβρίου 1879 – 16 Φεβρουαρίου 1970) ήταν Αμερικανός ιολόγος, που τιμήθηκε με το Βραβείο Νόμπελ Φυσιολογίας και Ιατρικής το 1966.

## Βιογραφικά στοιχεία
Ο Ρους γεννήθηκε στο Γούντλων (*Woodlawn*) της πολιτείας Μέριλαντ και πήρε πτυχίο και το δίπλωμα της ιατρικής (που στις ΗΠΑ είναι μεταπτυχιακό) από το Πανεπιστήμιο Τζονς Χόπκινς. Συμμετείχε στην ανακάλυψη του ρόλου ιών στη μετάδοση κάποιων τύπων καρκίνου.

Το 1911, εργαζόμενος ως παθολόγος, ο Ρους παρατήρησε ότι ένας κακοήθης όγκος, και συγκεκριμένα ένα σάρκωμα, που αναπτυσσόταν σε ένα κοτόπουλο, μπορούσε να μεταφερθεί σε ένα άλλο πτηνό εκθέτοντάς το απλώς σε φιλτραρισμένο έκκριμα του άρρωστου πτηνού που αποδεδειγμένα δεν περιείχε καθόλου κύτταρα. Αυτή η ανακάλυψη, ότι δηλαδή ο καρκίνος μπορούσε να μεταδίδεται από μία ακυτταρική μορφή ζωής, έναν ιό (που σήμερα είναι γνωστός ως ιός του σαρκώματος του Ρους, ένας ρετροϊός), απορρίφθηκε εκείνη την εποχή από τους περισσότερους ειδικούς στο πεδίο. Πέρασαν αρκετά χρόνια μέχρι κάποιος να επιχειρήσει να επαναλάβει αυτό ή άλλο σχετικό πείραμα. Πάντως μερικοί ερευνητές εντυπωσιάσθηκαν αρκετά ώστε να τον προτείνουν για Βραβείο Νόμπελ ήδη από το 1926 (και πολλές άλλες χρονιές, μέχρι που τελικώς πήρε το Βραβείο 40 χρόνια αργότερα).

Αργότερα ο Ρους έγραψε βιογραφίες του καθηγητή της παθολογίας Σάιμον Φλέξνερ και του ανθρώπου που ανακάλυψε τις ομάδες αίματος, του Καρλ Λαντστάινερ.

Ο Ρους πέθανε στη Νέα Υόρκη σε ηλικία 90 ετών, αφήνοντας πίσω του τη σύζυγό του Μάριον (η οποία απεβίωσε το 1985) και τις τρεις κόρες τους, από τις οποίες η Μάρνι (1917-2015) έγινε μία από τις σημαντικότερες επιμελήτριες εκδόσεων παιδικών βιβλίων στις ΗΠΑ και παντρεύτηκε έναν άλλο κάτοχο Βραβείου Νόμπελ, τον Άλαν Λόυντ Χότζκιν.

## Δείτε επίσης
* Χάραλντ τσουρ Χάουζεν, Γερμανός βιολόγος που ανίχνευσε τον ρόλο του ιού των κονδυλωμάτων στην εκδήλωση του καρκίνου του τραχήλου.
* Ογκοϊός

## Παραπομπές


## Βιβλιογραφία
* Cornwall, Claudia M.: *Catching cancer : the quest for its viral and bacterial causes*, Rowman & Littlefield Publishers, Lanham 2013.
* 
* 
* 
* 
* 
* 
* 
* 
* 

## Εξωτερικοί σύνδεσμοι
* Βιογραφία στα Βραβεία Nobel

Κατηγορία:Ιολόγοι
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Αμερικανοί ιατροί
Γκραν Γκινιόλ

**Γκραν Γκινιόλ** (γαλ.: *Le Théâtre du Grand-Guignol*) ονομαζόταν ένα μικρό θέατρο στο Παρίσι το οποίο έπαιζε έργα φρίκης. 

## Σύντομο ιστορικό σημείωμα
Αυτό το μικρό θέατρο ξεκίνησε τη λειτουργία του στις 3 Δεκεμβρίου του έτους 1897 κι έκλεισε οριστικά στις 31 Μαΐου του έτους 1962. Μέσα σε αυτά τα 65 χρόνια λειτουργίας έπαιξε περίπου 1 εκατομμύριο έργα βίας και φρίκης. Σήμερα σ' εμάς έμεινε η έκφραση Γκραν Γκινιόλ και τη χρησιμοποιούμε για να χαρακτηρίσουμε κάτι φρικτό ή που έχει αγωνία.

## Εξωτερικοί σύνδεσμοι
* 

Κατηγορία:Θέατρο στη Γαλλία
Κατηγορία:Εκφράσεις
Αϊτινές βουλευτικές εκλογές 2015-16

**Βουλευτικές εκλογές** διεξήχθησαν στην Αϊτή στις 9 Αυγούστου 2015, με τον δεύτερο γύρο να έχει οριστεί αρχικά για τις 25 Οκτωβρίου. Στις εκλογές αποφασίστηκαν τα 2/3 των μελών της Γερουσίας και όλα τα μέλη της Βουλής των Αντιπροσώπων. Ο πρώτος γύρος των εκλογών για το 1/3 των μελών της Γερουσίας διεξήχθη στις 20 Νοεμβρίου 2016.

## Εκλογικό σύστημα
Τα 99 μέλη της Βουλής των Αντιπροσώπων εκλέγονται σε μονοεδρικές εκλογικές περιφέρειες με το σύστημα των 2 γύρων. Ένας δεύτερος γύρος διεξάγεται σε περίπτωση που κανείς υποψήφιος δεν θα έχει την πλειοψηφία που απαιτείται προκειμένου να εκλεγεί από τον πρώτο γύρο. Ο δεύτερος γύρος θα διεξαχθεί από κοινού με τις τοπικές εκλογές και με τον πρώτο γύρο των προεδρικών εκλογών. Τον Μάρτιο του 2015 με ένα νέο εκλογικό διάταγμα καθορίστηκε ότι η νέα Βουλή θα αποτελείται από 118 μέλη και η Γερουσία θα παραμείνει με 30 μέλη.

Το 1/3 της 30μελούς Γερουσίας εκλέγεται κάθε δύο χρόνια, συνήθως με τη χρήση του συστήματος των 2 γύρων. Ωστόσο, οι προηγούμενες εκλογές για Γερουσία τον Μάιο του 2012 δεν διεξήχθησαν, κάτι που σημαίνει ότι τα 2/3 των εδρών της Γερουσίας θα εκλεγούν το 2015.

## Εκστρατεία
Συνολικά 2.037 ήταν αρχικά οι υποψήφιοι στις εκλογές, εκπροσωπώντας 98 διαφορετικά πολιτικά κόμματα. Ωστόσο, από την πρώτη στιγμή αποκλείστηκαν περισσότεροι από 500 υποψήφιοι και έμειναν 186 υποψήφιοι για τη Γερουσία και 1.329 για τη Βουλή των Αντιπροσώπων. Η λίστα με τους υποψηφίους ενημερώθηκε στις 26 Ιουνίου με την αναγραφή 47 υποψηφίων για τη Γερουσία και 294 για τη Βουλή, που είχαν προηγουμένως αποκλειστεί.

Ο αριθμός των υποψηφίων μεταξύ των μεγάλων κομμάτων ήταν:

## Αποτελέσματα
Σύμφωνα με τα πρώτα αποτελέσματα που δημοσιοποιήθηκαν από την Εφορευτική Επιτροπή, τα έγκυρα ψηφοδέλτια ήταν 1.046.516 για ένα εκλογικό σώμα των 5.871.450, κάτι που αντιστοιχεί σε συμμετοχή 17,82%. Οι εκλογές ακυρώθηκαν σε 22 εκλογικές περιφέρειες και για τον λόγο αυτό δεν υπήρξαν αποτελέσματα σε εκείνες τις περιφέρειες.

Στον πρώτο γύρο εξελέγησαν μόνο 8 υποψήφιοι για τη Βουλή. Από αυτούς, οι 4 ανήκουν στο PHTK, 2 στο AAA, ένας στην "Αλήθεια" και 1 στο Consortium. Δεν εξελέγη κανείς γερουσιαστής στον πρώτο γύρο.

Τα οριστικά αποτελέσματα ανακοινώθηκαν στις 28 Σεπτεμβρίου. Εξελέγησαν ένας γερουσιαστής από το κόμμα AAA (Αϊτή σε Δράση) και ένας από το LIDE (Ligue Dessalines). Για τις εκλογές των αντιπροσώπων, 8 βουλευτές εξελέγησαν: οι 4 από το PHTK (Αϊτινό Κόμμα Τε Καλέ), 2 από το AAA , 1 από το VERITE (Αλήθεια) και 1 από το INITE PATRIYOTIK (Πατριωτική Ενότητα). 

Ο δεύτερος γύρος διεξήχθη στις 25 Οκτωβρίου, μαζί με τον πρώτο γύρο των προεδρικών εκλογών και τον πρώτο γύρο των βουλευτικών εκλογών στις περιφέρειες όπου ακυρώθηκε η ψηφοφορία τον Αύγουστο.

### Τελικά αποτελέσματα
Παρατίθενται παρακάτω το σύνολο των αντιπροσώπων και των γερουσιαστών που εξελέγησαν ως τον Δεκέμβριο του 2016.

## Παραπομπές


2015
Κατηγορία:Εκλογές του 2015
Κατηγορία:Εκλογές του 2016